17.3.2021

שלום רב שולי,

בהמשך לפנייתך לוועדת החוקה, הריני להודיעך כי זו התכנסה, ודנה בשאלתך הבאה:

"יש לי שאלה פרוצדורלית. האם הסנאט יכול לפזר את וועדת החיפוש (מתוקף העיקרון שמה שהסנאט מקים הוא יכול גם לפרק), או שברגע שהיא הוקמה, המנדט שלה בתוקף עד שנבחר רקטור, ואין לסנאט כוח להפקיע אותו? האם וועדת החוקה תואיל לפסוק בשאלה הזאת?"

עמדת וועדת החוקה הינה כי התשובה לשאלתך נמצאת בהוראת סעיף 57.1.:

"הסנאט רשאי להסיר מכהונתם את הרקטור או את ממלא מקומו או חברים, שנבחרו מטעמו לוועדות, בהצבעת רוב של שני שלישים מן החברים הנוכחים על-פי המניין החוקי.

ההצעה להסרה מכהונה תוגש בכתב מראש כשהיא חתומה על-ידי שליש אחד מבין חברי הסנאט ותכונס לשם כך ישיבה מיוחדת כאמור בסעיף 6."

ניראה שהסעיף מדבר בעד עצמו ואף מצביע על דרכי הפעולה ההליכיות הנדרשות (במידת הצורך).

בברכה,

וועדת החוקה